Джащ къыхэк1ык1э К1эращэм иисторическэ повестхэми, романхэми блэк1ыгъэ лъэхъаныр ымыгъэк1эрак1эу шъыпкъэм тетэу къащегъэлъагъо. Сыда п1омэ, реализмэм ылъапсэхэр зэпхыгъэр зытетым тетэу ц1ыфыр къытыныр ары, ащ ипсихологие л1эш1эгъухэм къапкъырык1эу зэрэщытыр художественнэу къы­гъэлъэгъоныр ары. К1эращэм ихудожественнэ историзмэ зыфэлажьэрэр  щы1эныгъэм ылъэныкъо гъэнэфагъэхэр зэхифыныр, изытет психологическэу зэфэшъхьафэу зэрэхъурэр ыш1энэу, блэк1ыгъэр непэрэм пытэу епхыгъэу зэрэщытыр къыбгуригъэ1оныр ары.